b'\n_START_ARTICLE_\nJanez Beravs\n_START_SECTION_\n\xc5\xbdivljenje in delo\n_START_PARAGRAPH_\nRodil se je 27. julija 1923 o\xc4\x8detu Janezu (1897-1976) in materi Marijani (1894-1975). Njegov brat je bil Marjan Beravs, kemijski tehnik in pomo\xc4\x8dnik \xc5\xa1efa kontrole v podjetu Sava v Kranju._NEWLINE_Po diplomi iz kemije 1955 na ljubljanski Fakulteti za rudarstvo, metalurgijo in kemijsko tehnologijo je bil med drugim generalni direktor tovarne gumijastih izdelkov Sava v Kranju (1963-1975), generalni direktor Polikema (1975-1979) in predsednik poslovodnega odbora Ljubljanske banke temeljne banke Gorenjske (1979-1983). Pod njegovim vodstvom je Kranjska Sava postala vodilna gumarska industrija v Socialisti\xc4\x8dni federativni republiki Jugoslaviji. Za vsestransko organizacijsko in strokovno delo je 1974 prejel Kraigherjevo nagrado. Njegov bratranec je tekstilni tehnolog Franc Beravs.'